**LĒMUMS**

Liepājā

|  |  |
| --- | --- |
| 2022.gada 17.februārī |  Nr.40/3(prot. Nr.3, 5.§) |

Par aizņēmumu projekta "Būnas izbūve

Baltijas jūrā" īstenošanai

Pamatojoties uz likuma "Par pašvaldībām" 15.panta pirmās daļas 1. un 2.punktu, likuma "Par pašvaldību budžetiem" 22.pantu, likuma "Par valsts budžetu 2022.gadam" 10.panta otrās daļas 1.punktu, Ministru kabineta 2019.gada 10.decembra noteikumiem Nr.590 "Noteikumi par pašvaldību aizņēmumiem un galvojumiem", Liepājas pilsētas domes 2021.gada 18.februāra lēmumu Nr.44/2 "Par grozījumiem Liepājas pilsētas domes 2017.gada 14.septembra lēmumā Nr.353 "Par projektu "Būnas izbūve Baltijas jūrā"", Liepājas pilsētas attīstības programmas 2015.-2020.gadam pielikuma Nr.2.1. "Rīcību plāns 2015.-2020.gadam" Rīcību Nr.2.1.6.(3) "Mazināt krasta erozijas procesus pilsētas ziemeļu daļā pie Liepājas notekūdeņu attīrīšanas iekārtām", pielikuma Nr.2.2. "Investīciju plāns 2015.-2020.gadam" projekta unikālais Nr.Pr\_181 "Būnas izbūve Baltijas jūrā" un izskatot Liepājas valstspilsētas pašvaldības domes pastāvīgās Finanšu komitejas 2022.gada 10.februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Ņemt 2022.gadā Valsts kasē ilgtermiņa aizņēmumu uz 15 gadiem līdz 2324420 EUR (divi miljoni trīs simti divdesmit četri tūkstoši četri simti divdesmit *euro*) Eiropas Reģionālā attīstības fonda projekta "Būnas izbūve Baltijas jūrā" īstenošanai par Valsts kases noteikto procentu likmi.

2. Aizņēmuma atdošanu plānot no Liepājas valstspilsētas pašvaldības pamatbudžeta ieņēmumiem, sākot ar 2025.gadu.

3. Garantēt saistību izpildi no Liepājas valstspilsētas pašvaldības budžeta līdzekļiem.

4. Uzdot Liepājas pilsētas pašvaldības iestādes "Liepājas pilsētas pašvaldības administrācija" Attīstības pārvaldei kopā ar Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldi sagatavot nepieciešamos dokumentus un iesniegt Finanšu ministrijas Pašvaldību aizņēmumu un galvojumu kontroles un pārraudzības padomē.

5. Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Finanšu pārvaldei, Attīstības pārvaldei |